|  |
| --- |
| Ministru kabineta rīkojums Nr. 784    Rīgā 2021. gada 2. novembrī (prot. Nr. 73 11. §) |

**Par Centrālā Baltijas jūras reģiona pārrobežu sadarbības**

**programmas 2021.–2027. gadam projektu**

Lai nodrošinātu Latvijas dalību Eiropas Savienības Kohēzijas politikas mērķa "Eiropas teritoriālā sadarbība" Centrālā Baltijas jūras reģiona pārrobežu sadarbības programmā 2021.–2027. gadam:

1. Atbalstīt Centrālā Baltijas jūras reģiona pārrobežu sadarbības programmas 2021.–2027. gadam (turpmāk – programma) projekta turpmāku virzību apstiprināšanai Eiropas Komisijā.

2. Vides aizsardzības un reģionālās attīstības ministram parakstīt dokumentu, kas apliecina piekrišanu programmas saturam un nacionālā līdzfinansējuma nodrošināšanai (pielikums) atbilstoši Eiropas Parlamenta un Padomes 2021. gada 24. jūnija Regulas (ES) Nr. 2021/1059 par īpašajiem noteikumiem attiecībā uz Eiropas teritoriālās sadarbības mērķi (*Interreg*), kas saņem atbalstu no Eiropas Reģionālās attīstības fonda un ārējās finansēšanas instrumentiem, 16. panta 5. punktam.

3. Vides aizsardzības un reģionālās attīstības ministrijai 2021.–2027. gadā veikt ikgadējos maksājumus programmas tehniskās palīdzības budžetā nacionālā līdzfinansējuma nodrošināšanai saskaņā ar šā rīkojuma 2. punktā minēto dokumentu, nepārsniedzot kopējo nacionālā līdzfinansējuma summu.

|  |  |  |  |  |  |  |
| --- | --- | --- | --- | --- | --- | --- |
| |  |  |  | | --- | --- | --- | | Ministru prezidents | (paraksts\*) | A. K. Kariņš | | Vides aizsardzības un reģionālās attīstības ministrs | (paraksts\*\*) | A. T. Plešs |   \* Dokuments ir parakstīts ar drošu elektronisko parakstu  \*\* Dokuments ir parakstīts ar TAP portāla elektroniskās parakstīšanas rīku |